Палацавы мост

Палацавы мост () — развадны чыгунны мост цераз Няву ў Санкт-Пецярбургу. Злучае цэнтральную частку горада (Адміралцейскі востраў) і Васільеўскі востраў. Названы ў гонар Зімняга Палаца. З 1920-х гадоў да 1944 года меў назву Рэспубліканскі.

Знаходзіцца на восі Палацавага праезда і Біржавой плошчы. Даўжыня моста — 260,1 м, шырыня — 27,8 м. Складаецца з пяці пралётаў.

Разведзены двукрылы цэнтральны пралёт Палацавага моста — адзін з сімвалаў горада.

 Гісторыя 
Каля 1828 года інжынер П. П. Базен стварыў праект наплаўнога моста. У 1856—1912 гадах на гэтым месцы знаходзіўся Ісаакіеўскі наплаўны мост, на якім у 1879 годзе на ім былі ўсталяваны электрычныя ліхтары П. М. Яблачкава. Палацавы мост без архітэктурнага афармлення быў пабудаваны ў 1912—1916 гадах (інжынер А. П. Пшаніцкі і «Таварыства каломенскіх заводаў»). У 1939 годзе на мосце ўстаноўлена рашотка з чыгуну (архітэктар Л. А. Наскоў, скульптары І. У. Крастоўскі і М. М. Дзям’янаў). У 1956—1957 гадах на апорах маста ўстаноўлены парапеты з ружовага граніту. У 1967 і 1976 гадах Палацавы мост быў капітальна адрамантаваны.

 Гл. таксама 
 Развадны мост
 Масты Санкт-Пецярбурга

 Крыніцы 

 Літаратура 



 Спасылкі 
 Палацавы мост са спадарожніка. Можна павялічыць
 Графік разводкі мастоў на Няве. 
 Прагляд Палацавага моста з вэб-камеры

Катэгорыя:Масты цераз Няву
Катэгорыя:Развадныя масты Санкт-Пецярбурга